ΕΡΓΑΣΙΑ 2 . ΑΠΑΝΤΗΣΗ .

Στην εργασία αυτή είναι σημαντικό να γίνεται σύγκριση μεταξύ των 2 κειμένων ( ΟΡΚΟΣ ΘΟΥΡΙΟΥ – ΟΡΚΟΣ ΦΙΛΙΚΗΣ).

ΔΙΑΦΟΡΑ ΠΡΩΤΗ .

Στο ΘΟΥΡΙΟ η επίκληση γίνεται προς τον ‘’Βασιλέα του Κόσμου ‘’(όχι στο Σταυρό , προκειμένου να τονιστεί ο υπερεθνικός χαρακτήρας της εξέγερσης) .

Στον ΟΡΚΟ ΤΗΣ ΦΙΛΙΚΗΣ η επίκληση γίνεται στην ΄΄ιερά πλην τρισαθλία πατρίδα’’(για να τονιστεί το μέγεθος της αγάπης προς αυτήν αλλά και το πλήθος των δεινών της) .

ΟΜΟΙΟΤΗΤΑ ΠΡΩΤΗ .

Η αναφορά και στα δύο κείμενα στα δεινά της σκλαβιάς . Στον ΘΟΥΡΙΟ ενδεικτικές είναι οι λέξεις ‘’Τυράννων’’και ‘’ζυγόν’’ενώ στον ΟΡΚΟ ΤΗΣ ΦΙΛΙΚΗΣ επισημαίνουμε το απόσπασμα από ‘’ορκίζομαι εις τα πικρά δάκρυα… τέκνα Σου ‘’ .

ΟΜΟΙΟΤΗΤΑ ΔΕΥΤΕΡΗ .

Η προσδοκία της Ελευθερίας .Επισημαίνουμε στον ΘΟΥΡΙΟ ‘’Εν όσω ζω…σταθερός ΄΄και ΄΄συντρίβω τον ζυγόν ΄΄ ενώ στον ΟΡΚΟ ΤΗΣ ΦΙΛΙΚΗΣ ‘’και εις την μέλλουσαν Ελευθερίαν των ομογενών μου ‘’.

ΟΜΟΙΟΤΗΤΑ ΤΡΙΤΗ .

Η πίστη στην Πατρίδα . ΘΟΥΡΙΟΣ ‘’Πιστός εις την Πατρίδα ‘’ και ΟΡΚΟΣ ΤΗΣ ΦΙΛΙΚΗΣ ‘’ότι αφιερώνομαι όλως … κόπων μου ‘’.

ΟΜΟΙΟΤΗΤΑ ΤΕΤΑΡΤΗ .

Η τιμωρία με θάνατο , προερχόμενο άνωθεν , για όποιον παραβεί τον Όρκο . ΘΟΥΡΙΟΣ ‘’Κι αν παραβώ …σαν καπνός ‘’ , ΟΡΚΟΣ ΤΗΣ ΦΙΛΙΚΗΣ ‘’ Η θεία δικαιοσύνη …τους κεραυνούς της ‘’ και ‘’Τέλος , ο θάνατός μου … αμαρτήματός μου ‘’.

ΔΙΑΦΟΡΑ ΔΕΥΤΕΡΗ .

Στον ΟΡΚΟ ΤΗΣ ΦΙΛΙΚΗΣ προβλέπεται η αιώνια απαξίωση των επίορκων από τους ομογενείς τους , κάτι που δεν συναντάμε στον ΘΟΥΡΙΟ .

ΟΜΟΙΟΤΗΤΑ ΠΕΜΠΤΗ (ΩΣ ΠΡΟΣ ΤΗ ΔΟΜΗ ) .

Στην αρχή και των δύο κειμένων υπάρχει η επίκληση , ακολουθεί το περιεχόμενο των όρκων και στο τέλος καταγράφεται η τιμωρία των επιόρκων .

ΠΑΡΑΤΗΡΗΣΕΙΣ ΓΙΑ ΤΙΣ ΠΕΡΙΣΣΟΤΕΡΕΣ ΕΡΓΑΣΙΕΣ ΠΟΥ ΜΟΥ ΣΤΕΙΛΑΤΕ …

1 . Υπάρχουν κάποιες παραλείψεις τις οποίες σας παρακαλώ να συμπληρώσετε …

2 . Δεν υπάρχουν παραπομπές και στους δύο όρκους …

Παιδιά μου ,

Σας υπενθυμίζω πως στα φιλολογικά κάνουμε συνεχή και μεθοδική αναφορά στο κείμενο . Διαφορετικά , γενικολογούμε και απέχουμε πολύ από το να προσεγγίζουμε το ζητούμενο.

Να είστε καλά και να βλέπετε συχνά την e-class και την ιστοσελίδα μας. Μην ξεχνάτε τη σύγχρονη… Περιμένω και όσους δεν έχουν στείλει…Μπορείτε να μου στέλνετε και διορθωμένες τις εργασίες σας με βάση τις παρατηρήσεις που σας κάνω …

Ελένη Νέζη